প্রেমের ফাঁদে ফেলে ধামরাইয়ের পাঠানটোলা এলাকায় স্কুলছাত্রী গণধর্ষণ মামলার আসামি ইমরান হোসেন মুনকে গ্রেফতার করেছে পুলিশ। বুধবার সন্ধ্যায় মুনকে ময়মনসিংহের ত্রিশাল উপজেলার দুঘুলিয়া গ্রামের তার নানাবাড়ি থেকে গ্রেফতার করা হয়। সে ধামরাইয়ের পাঠানটোলা মহল্লার আবদুল হাকিম ভূঁইয়ার পালক ছেলে। এ মামলার অন্য আসামি ধর্ষিতার প্রেমিক আলামিন হোসেন, তার বন্ধু নিলয় ও পাপ্পু পলাতক। এ মামলার তদন্তকারী কর্মকর্তা ধামরাই থানার ওসি (তদন্ত) আশিকুজ্জামান জানান, প্রযুক্তি ব্যবহার করে আসামি ইমরান হোসেন মুনকে ত্রিশাল থেকে গ্রেফতার করা হয়েছে।